钦定古今图书集成/明伦汇编/闺媛典/第008卷 > 《临高台》前人
## 钦定古今图书集成/明伦汇编/闺媛典/第008卷 > 《临高台》前人

《临高台》，“高台迢递绝浮埃，瑶轩绮构何崔嵬，鸾歌凤
吹清且哀。俯瞰长安道。萋萋御沟草，斜对甘泉路，苍
苍茂陵树。高台四望同，帝乡佳气郁葱葱。紫阁丹楼
纷照耀，璧房锦殿相玲珑。东迷长乐观，西指未央宫。
赤城映朝日，绿树摇春风。旗亭百队开新市，甲第千
甍分戚里。朱轮翠盖不胜春，叠榭层楹相对起。复有青楼大道中，绣户文窗雕绮栊。锦衾夜不襞，罗帷昼
未空。歌屏朝揜翠，妆镜晚窥红。为君开宝髻，蛾眉罢
花丛。尘间狭路黯将暮，云开月色明如素。鸳鸯池上
两两飞，凤凰楼下双双度。物色正如此，佳期那不顾。
“银鞍绣毂盛繁华，可怜今夜宿娼家。娼家少妇不须
颦，东园桃李片时春。君看旧日高台处，柏梁铜雀生
黄尘。”